જૂની કહેવત હતી- કાગડાં બધે કાળા. હવે ગંદકીના સંદર્ભમાં નવી કહેવત આવી પાડી શકાય- ગંદકી કરનારા બધે સરખાં. ભારત હોય કે યુકે, ગંદકી કરનારા બધે એકસરખા જ છે. સૌથી વધુ ગંદકીની શક્યતા ખાણીપીણીની દુકાનો કે રેસ્ટોરન્ટ, હોટલ પાસે હોય છે. પરંતુ જો જાગૃતિ કેળવવામાં આવે કે સરકાર તરફથી ફરજ પાડવામાં આવે તો ગંદકી દૂર કરવા પગલાં લઈ શકાય છે. યુકેમાં હવે પ્લાસ્ટિકને ત્યાગવા વધુને વધુ ખાણીપીણીની દુકાનો પગલાં લઈ રહી છે. પ્લાસ્ટિકની સ્ટ્રો, જે સોડા પીવા વપરાય છે તે તથા બોટલો સહિતની ચીજોને તબક્કાવાર દૂર કરાઈ રહી છે.